GFPT บวก 2.37% แรงสุดในรอบกว่า 2 ปี โบรกฯอัพเป้าใหม่ 18.60 บ.
GFPT บวก 2.37% แรงสุดในรอบกว่า 2 ปี โบรกฯอัพเป้าใหม่ 18.60 บ. มองผลประกอบการแข็งแกร่ง ล่าสุด ณ เวลา 10.21 น. ราคาอยู่ที่ 17.30 บาท บวก 0.40 บาท หรือ 2.37% สูงสุดที่ 17.60 บาท ต่ำสุดที่ 17.10 บาท มูลค่าซื้อขายที่ 160.23 ล้านบาท
21 มี.ค. 2560

ผู้สื่อข่าวรายงานว่า ราคาหุ้นบริษัท จีเอฟพีที จำกัด (มหาชน) หรือ GFPT ณ เวลา 10.21 น. ราคาอยู่ที่ 17.30 บาท บวก 0.40 บาท หรือ 2.37% สูงสุดที่ 17.60 บาท ต่ำสุดที่ 17.10 บาท มูลค่าซื้อขายที่ 160.23 ล้านบาท ขณะที่ดัชนีตลาดหุ้นไทยโดยรวมบวก 0.17% โดยราคาหุ้น GFPT ปรับตัวขึ้นสูงสุดในรอบ 2 ปี 2 เดือน นับตั้งแต่ราคาหุ้นอยู่ที่ระดับ 17.60 บาท ณ วันที่ 13 ม.ค.2558

บล.เคจีไอ (ประเทศไทย) แนะนำ “Outperform” GFPT ราคาเป้าหมาย 18.60 บาท/หุ้น โดยได้ปรับเพิ่มคำแนะนำหุ้น GFPT จากถือเป็นซื้อ โดยให้ราคาเป้าหมายใหม่ที่ 18.60 บาท อิงจาก PER ปี 2560 ที่ 13.3 เท่า คิดเป็น +1 s.d. จากค่าเฉลี่ยสามปีย้อนหลัง ชอบที่บริษัทปรับสัดส่วนการขายไปเน้นการส่งออกเพิ่มขึ้น ซึ่งเป็นสินค้ากลุ่มที่มีอัตรากำไรสูง
ทั้งนี้ปรับเพิ่มประมาณการกำไรสุทธิปี 2560-2561 ขึ้น 17.7% และ 11.7% ตามลำดับ จากแนวโน้มราคาอาหารสัตว์ที่ถูกลง และสัดส่วนสินค้าส่งออกที่เพิ่มขึ้น ซึ่งให้เราปรับเพิ่มสมมติฐานอัตรากำไรขั้นต้น (GPM) สูงขึ้น 1.8 ppts เป็น 14.7% ในปี 2560 และสูงขึ้น 0.9 ppts เป็น 14.0% ในปี 2561 อย่างไรก็ตาม เราปรับเพิ่มประมาณการรายได้ปี 2560-2561 เพิ่มขึ้นเพียงแค่ 1.0% เท่านั้นเนื่องจากภาพรวมราคาขายและปริมาณขายไม่ได้ต่างจากเดิมมากนัก
ขณะที่ได้ปรับเพิ่มคำแนะนำหุ้น GFPT จากถือเป็นซื้อ โดยให้ราคาเป้าหมายใหม่ที่ 18.60 บาท อิงจาก PER ปี 2560F ที่ 13.3x  คิดเป็น +1 s.d. จากค่าเฉลี่ยสามปีย้อนหลัง เราคิดว่าหุ้น GFPT สมควรจะซื้อขายมี premium สะท้อนแนวโน้มผลประกอบการที่แข็งแกร่งในปัจจุบัน
 